వి. ఎస్. రామమూర్తి

వలంగిమన్ సుబ్రమణియన్ రామమూర్తి (జననం 2 ఏప్రిల్ 1942) భారత దేశానికి చెందిన అణు భౌతిక శాస్త్ర వేత్త. ఆయన  ప్రాథమిక పరిశోధన నుండి శాస్త్ర-  ఇంజనీరింగ్ పరిపాలన వరకు విస్తరించిన విభిన్న రంగాలలో విశిష్టమైన సేవ చేశారు. ప్రొఫెసర్ రామమూర్తి 1963 లో ముంబై లోని  భాబా అటామిక్ రీసెర్చ్ సెంటర్లో తన వృత్తి జీవితాన్ని  ప్రారంభించారు. అణు విభజన, మధ్య శక్తి భారీ  అయాన్ ప్రతిచర్యలు,అణువుల గణాంక, ఉష్ణశక్తి లక్షణాలు, తక్కువ  శక్తి ఆక్సిలరేటర్ ఉపయోగాలు వంటి రంగాలలో  ఆయన కృషి చేశారు. 1995-2006 కాలంలో, రామమూర్తి  భారత ప్రభుత్వ కార్యదర్శిగా భారత ప్రభుత్వ శాస్త్ర, సాంకేతిక శాఖలో, పరిపాలనలో   పూర్తిగా నిమగ్నమయ్యారు. ఆయన నిర్వహించిన ఇతర ముఖ్యమైన పనులలో డైరెక్టర్, ఇన్స్టిట్యూట్ ఆఫ్ ఫిజిక్స్, భువనేశ్వర్, (1989-1995), ఇంటర్-యూనివర్శిటీ యాక్సిలరేటర్ సెంటర్, న్యూ ఢిల్లీ (2006-2010) డీ ఏ ఈహోమీ బాబా  చైర్,   బెంగళూరు లోని  నేషనల్ ఇన్స్టిట్యూట్ ఆఫ్ అడ్వాన్స్డ్ స్టడీస్, కి  డైరెక్టర్, (2009-2014) ఉన్నాయి. ఆయన కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ యొక్క రిక్రూట్మెంట్ అండ్ అసెస్మెంట్ బోర్డు  ఛైర్మన్ , ఉన్నాయి. 1974 మే 18న పోఖ్రాన్ లో నిర్వహించిన  తొలి భారతీయ అణు ప్రయోగం రూపకల్పన బృందంలో సభ్యుడిగాకూడా  పనిచేశారు. భారత ప్రభుత్వం 2005లో ఆయనకు మూడవ అత్యున్నత భారతీయ పౌర పురస్కారమైన  పద్మభూషణ్ ప్రదానం చేసింది.

 జీవితవిశేషాలు 
1942 ఏప్రిల్ 2న అప్పటి మద్రాస్ ప్రెసిడెన్సీ కి చెందిన ప్రాంతంలో  రామమూర్తి,(  ప్రస్తుతం దక్షిణ భారత దేశం లోని  రాష్ట్రమైన తమిళనాడు) , జన్మించారు. ఆయన మద్రాస్ విశ్వవిద్యాలయం నుండి భౌతిక శాస్త్రంలో గ్రాడ్యుయేట్, మాస్టర్స్ డిగ్రీలను పొందారు. అనంతరం, ఉన్నత శిక్షణ కొసం   అటామిక్ ఎనర్జీ ఎస్టాబ్లిష్మెంట్, ట్రోంబే యొక్క శిక్షణ   పాఠశాలలో( ప్రస్తుత బాబా ఆటామిక్ రిసర్చ్ సెంటర్ )లో   చేరారు. అక్కడ  తన వృత్తిని ప్రారంభించిన  ఆయన 1989 వరకు అక్కడే కొనసాగాడు.  ఈ కాలంలోనె  అతను తక్కువ శక్తి అణు విభజనలో ఖండాల ద్రవ్య రాసి , చార్జి పంపిణీల పై ఆధార పడిన  యాదృచ్చిక సిద్ధాంతం పై చేసిన పరిశోధనకు గాను, 1971 లో  ముంబై విశ్వవిద్యాలయం నుండి డాక్టరేట్ డిగ్రీని పొందాడు. 

1989లో, ఆయన  భువనేశ్వర్లోని ఇన్స్టిట్యూట్ ఆఫ్ ఫిజిక్స్ కు డైరెక్టర్ గా నియమితులయ్యారు. ఈ పదవి ని  1995 వరకు నిర్వహించారు. . 1995 లో భారత ప్రభుత్వం ఆయనను  న్యూ ఢిల్లీ లోని శాస్త్ర ,సాంకేతిక శాఖలో కార్యదర్శిగా నియమించింది. ఈ హోదాలో ఆయన 2006లో పదవీ విరమణ చేసే వరకు సేవలందించారు.  ఆ తరువాత, 2009 వరకు న్యూఢిల్లీలోని ఇంటర్-యూనివర్శిటీ యాక్సిలరేటర్ సెంటర్లో హోమీ భాభా చైర్ ను చేపట్టి, 2009 వరకు ఆ భాద్యతను నిర్వహించారు. అనంతరం  బెంగళూరులోని నేషనల్ ఇన్స్టిట్యూట్ ఆఫ్ అడ్వాన్స్డ్ స్టడీస్ డైరెక్టర్  గా నియాయిటులయ్యారు.  2014లో పదవీ విరమణ చేసిన తరువాత, ఆయన అదే సంస్థలో  ఎమెరిటస్ ప్రొఫెసర్ గా  నియమించారు.  అదనంగా  కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ కు చెందిన  రిక్రూట్మెంట్ అండ్ అసెస్ మెంట్  బోర్డు లో  ఛైర్మన్ గా కూడా పని చేశారు. అలాగే  ఇంటర్నేషనల్ అటామిక్ ఎనర్జీ ఏజెన్సీ (IAEA)  అణు అనువర్తనాలపై నియమించిన స్థిర సలహా బృందానికి అధ్యక్షుడిగా బాధ్యతలు నిర్వర్తించారు. 

 ఆయన బాట, విజయాలు 
1974 మే 18న పోఖ్రాన్ నిర్వహించిన తొలి భారతీయ అణు ప్రయోగాన్ని అమలు చేయడానికి రూప కల్పన చేసిన  'స్మైలింగ్ బుద్ధ' ప్రాజెక్ట్ను డిజైన్ రూపొందించిన బృందంలో రామమూర్తి సభ్యుడు. ఇన్స్టిట్యూట్ ఆఫ్ ఫిజిక్స్ డైరెక్టర్ గా ఆయన పని చేసిన  కాలంలో , అణు , అణు-అణు సమూహాలు,తక్కవ శక్తి  యాక్సిలరేటర్ ప్రాజెక్ట్కు  లకు నాయకత్వం  వహించారు. ఈ సందర్భం లోనే ఆ  సంస్థలో 3 MV యాక్సిలరేటర్ కేంద్రం స్థాపనకు  ఆయన సహకారం అందించారు.  అలాగే జెనీవాలోని యూరోపియన్ ఆర్గనైజేషన్ ఫర్ న్యూక్లియర్ రీసెర్చ్ (CERN) లో హెవీ అయాన్ యాక్సిలరేటర్లను ఉపయోగించి నిర్వహించిన అధిక శక్తి అణు భౌతికశాస్త్ర కార్యక్రమంలో కూడా ఆయన భాగస్వామి గా ఉన్నారు.  అణు విభజన భౌతిక శాస్త్రానికి సిద్ధాంత పరమయిన, ప్రయోగాత్మక ఆయన పరిశోధనలు విస్తరించాయి. ముఖ్యంగాఅణు షెల్ ప్రభావాలు ,  అణు స్థాయి  సాంద్రతలు, ప్రీ-ఈక్విలిబ్రియం ఫిషన్,  సబ్-బారియర్ ఫ్యూజన్ గతి శాస్త్రాలపై చేసిన ఆధునిక పరిశోధనలకు ఆయనకు విశేష గుర్తింపు ఉంది, . ఆయన పరిశోధన ఫలితాలు  పీర్ రివ్యూ అనేక శాస్త్రీయ జర్నల్స్ లో వ్యాసాల రూపంలో ప్రచురింప బడ్డాయి. అంతేకాక  1986 లో విడుదలైన 'న్యూక్లియర్ రేడియేషన్ డిటెక్టర్స్" అనే గ్రంధాన్ని కూడా ఆయన రచించారు. . ఆయన విజ్ఞాన శాస్త్రం, సాంకేతికత ల  సామాజిక కోణాలపై కూడా ఆయన రచనలు చేశారు 

ఎంపిక చేసిన గ్రంథ పట్టిక






 అవార్డులు, గౌరవాలు 
రామమూర్తి 1987 లో ఇండియన్ నేషనల్ సైన్స్ అకాడమీ కు ఫెలో గా  ఎంపికయ్యారు. అనేక  సంవత్సరాలు ఆ అకాడెమీ  మండలిలో సభ్యుడిగా సేవలందించారు.  ఆయన 1991 లో  ఇండియన్ అకాడమీ ఆఫ్ సైన్సెస్, ఎన్నికయిన సభ్యుడిగా గుర్తి పొందారు. . అంతేకాక, **నేషనల్ అకాడమీ ఆఫ్ సైన్సెస్, ఇండియా*,  *ఇండియన్ నేషనల్ అకాడమీ ఆఫ్ ఇంజినీరింగ్*లలో కూడా ఆయన ఎన్నికైన సభ్యుడే.  

అలాగే ఆయన  వరల్డ్ అకాడమీ ఆఫ్ సైన్సెస్ ఫెలో గా , రష్యన్ అకాడమీ ఆఫ్ నేచురల్ సైన్సెస్ లో విదేశీ సభ్యుడు గా ఉన్నారు . 

భారత ప్రభుత్వం ఆయనకు  2005 లో భారత దేశంలోని మూడవ అత్యున్నత పౌర పురస్కారమయిన  పద్మభూషణ్ అవార్డ్ ను  ప్రదానం చేసింది.

 ఇవి కూడా చూడండి 


 మూలాలు 

 ఇంకా  చదవండి 



వర్గం:ముంబై విశ్వవిద్యాలయం పూర్వవిద్యార్థులు
వర్గం:మద్రాసు విశ్వవిద్యాలయ పూర్వవిద్యార్థులు
వర్గం:జీవిస్తున్న ప్రజలు
వర్గం:1942 జననాలు
వర్గం:పద్మ భూషణ్ గ్రహీతలు